
Glasnik sv. Josipa 
Izlazi svaki mjesec u Zagrebu ; 

Ciena mu je za godinu 1948.: Za Nezavisnu Državu Hrvatsku Kn 30.——; za 
Istru Kn 50.—, za inozemstvo Kn 50.—-, za Ameriku Kn 50.—. 
Naručbe, predplata i reklamacije šalju se na: Upravu »Glasnika sv. Josipa«, 
Zagreb, Frankopanska ulica br. 17 (Samostan ss. Milosrdnica). 

Broj čekovnog računa 34.582,. 

DAROVI: 


Darovali su za fond i proširenje »Glasnika sv. Josipa« Po 500 Kn: P. Gjum- 
ber, Čakovec; L. Zoja, Šarengrad; St. Ledić, Sarajevo na mjesto vienca sestre 
i šogorice; N, N. Zagorska Sela 400 Kn. Po 300 Kn: J. Zavila, Sarajevo; M. B. Ra- 
dovanović, Zadubravlje; 1. Šamekić, Prkovci. Po 200 Kn: Preč. g, S. Bičanić, 
Zagreb; K. Šimić, Komletinci; V. Sabljak, Otočac; Z. Zadrović, Poznanovec; D. 
Badurina, Lun; K. Grbanović, Lipovac. N, N., Požega 197 Kn. D Dolobovsky, 
Sarajevo; J. Ried, Dubica 150 Kn. Sestre Milosrdnice, Sarajevo 150 Kn. Po 160 
Kn: J. Ćurić, Travnik, M. Očevčić, Privlaka; A. Franković, D. Miholjac; J. Grus, 
D. Miholjac; M. Lončarević, Županja; S. Benčević, Nuštar; Š. Bakija Makarska; 
M. Medić, Osiek; S, Handžević, Banja Luka; Blažetić, Nova Gradiška; K. Novo- 
sel, Vel. Bukovec; V. Vrkljan, Sarajevo; C. Bohak, Šljivoševci; ;M. Peranić, Sv. 
Juraj; Z. Šufflay, Zagreb; M. Nedeljković, Prkovci; Z. Madjer, Zagreb;; Sestre 
Milosrdnice, Merkur; Š. Humski, Zagreb; A. Mijeković, Retkovci; E. Božić, Sla- 
kovci; N. N. Banova Jaruga; L. Štrohar, Zagreb; J. Kinert, Zagreb; ;M. Baibav- 
ski, D. Novoselo; N. N. Brčko; J. Đurošević, Zagreb 120 Kn. Po 50 Kn: J. Pavelić, 
Zagreb; A. Neidhard, Zagreb; M. Markus, Virovitica; ;J. Pekarž, St. Pazova; 
N.N. Zagreb; D. P., Zagreb; K. I. Čopčić, Privlaka; P. Lasća, Botinec; A. Abra- 
mović, Podr. Sesvete; A. Filaković, Podr. Podgajci; M. Vričečki, Dubica; A. 
Radanović, Zagreb; M. Kočešnik, Psarjevo; A. Rabadžija, Bos. Kostajnica; M. 
Leščan, Zagreb 40 Kn. Po 40 Kn: M. Kramar, Pavlovec; M. M. Košinci; A. Kova- 
čević, Žepče; J. Gratto, Zagreb. Po 30 Kn: J. Madžo, Mostar; T. Vujanović, Ke- 
šinci; A. Sokolović, Zagreb; A. Novoselec, Kunletinci; A. Čurkar, Biškupec. 
Po 25 Kn: B. Sirk, Zagreb; Lj. Pokos, Toplički Leskovac; K. Petrović, Krapina; 
F. Popović, Zagreb. Po 20 Kn: T. Vida, Uljanik; A. Međumurac, Zdenčac; Š. 
Crnić, Zenica; A. Baturić, Sinj; J. Franješević, St. Gradiška; Obitelj Črep, Za- 
greb; L. Halar, Generalski Stol; Lj. Ladić, Vrbovsko; 1. Nađ, Otok; T. Heniz, 
Sibinj; G. Bjelovar; Ter. Štajner, Bjelovar; J. David, Bjelovar; M. Bohac, Bje- 
lovar; K. Tkalac, Bjelovar; A. P. Zagreb; M. Mličević, SI. Brod. Po 15 Kn: B. 
Sabolović, Rieka; A. Griinwald, Zagreb; A. Kovačić, Zagreb; M. Borkonović, Bol. 
Po 10 Kn: 1. Madjar, Bizovac; M. Vidmar, Fužine; F. Andračić, Sv. Đurađ; A. Fa- 
bijanić, Jastrebarsko; Sedamnaest predplatnika u Bjelovaru po 10 Kn. 

Za crkvu sv. Josipa na Trešnjevki: C. N., Zagreb 1000 Kn; A. Faber, Zagreb 
300 Kn; Z. Tušek, Varaždin 250 Kn. A. Illich, Ivankovo 150 Kn. Po 106 Kn: A. 
Vinković, Ivankovo; P. Čibotar, Divjake; Sestre Milosrdnice, Makarska. Po 50 
Kn: K. Vladilo, Supetar; A. S., Zagreb; D. T., Zagreb; F. Vučić, Zagreb 20 Kn. 
B. Sertić, Senj; 5 Kn. 

Za kruh sv. Ante: M. Mataković, Podr. Moslavina 20 Kn. Po 100. Kn: A. 
Petrović i P. Petrović, Podr. Podgajci; M. Kajba, Zagreb 10 Kn. 
še 2 Dom biskupa Langa: S. Kušević, Požega 200 Kn; S. Janković, Požega 

n. 


Za crkvu Bl. Nikole Tavilića: B. Vranić, Virje 200 Kn; M. Jahn, Zemun 100 
Kn; K. Vladilo, Supetar 50 Kn. 


Za razne svrhe: C. N., Zagreb za dom sv. Terezije 100 Kn; N. N., Zagreb za 
bogoslova 106 Kn. 3 ' X 


GLASNIK SV. JOSIPA 


LIST O KATOLIČKOM ŽIVOTU HRVATSKOGA NARODA 


GODINA "1. SVIBANJ BROJ 5. 


MARIJINA PORUKA IZ FATIME 


Odkako je sv. Otac Pijo XII. u subotu, zadnji dan mjeseca listopada 
1942., u predvečerje Sviju Svetih, posvetio sv. Crkvu i čitav svlet bez- 
grješnom Srdcu. Marijinu, mnogo se govori i piše o Majci Božjoj, o čudo- 
tvornoj Gospi Fatimskoj. Baš toga dana su se u Portugalu svršavale sveiča- 
nosti proslave Gospe Fatimske, koje su se u cieloj zemlji držale o dvadeset 
i petoj godišnjici ukazanja Njezina u Irijskoj kotlini. . ; 

Toga je dana sv. Otac u 7 sati navečer preko krugovala govorio kardi- 
nalu lisabonskome, svim biskupima Portugalske i svim vjernicima Portugala. 
=> Eto, o čemu se radi: ' : 

Fatima, malo seoce, mala župa u portugalskim brdima, prije dvađeset 
i pet godina bila je posve nepoznata. Danas govori o njoj cieli sviet, jer je 
postala novi Lurd. U toj župi živjele su prije dvadeset i pet godina dvie 
čestite obitelji. Jedna je bila obitelj Ante dos Santosa i žene mu Marije 
Ruže Marto. Ovi su roditelji imali šestero djece. Najmlađemu djetetu dadoše 
ime Lucija, a rodilo.se to diete 22. ožujka 1907. oN 

Drugoj je obitelji bio otac Manuel Petar Marto, a žena mu Olimpija, 
sestra Ante dos Santosa. Manuel Marto. imao je devetero djece. Najmlađa 
su mu djeca bila Franjo, koji se rodio 11. lipnja 1908., i Jacinta, koja se ro- 
dila 11. ožujka 1910. 
_—————————————————>——————> 
Slika na naslovnoj stranici je kopija freske Ivana von Schrandolpha iz 

katedrale u Speyeru (Njemačka). | 

Ovo troje pastirčađi provodilo je svoje dane nedužno i nevino. 


Daleko od velikoga svieta, ne poznavajući zlobe Svieta i grieha, priprosta 
su ova dječica zamjenjivala djetinje svoje igre pjesmom i molitvom. Naj- 
draža im je molitva bila sv. krunica. Molitva sv. krunice bila je u cielom 
onom kraju vrlo omiljela molitva. No naši mališi znali su svetu krunicu 
moliti na svoj način. Uzeli bi krunicu u ruke, prekrižili se, a onda bi jedan 
rekao na prvom zrnu samo rieči »Zdravo Marijo«y a drugi bi odgovo- 
rili na drugom zrnu opet samo »Zdravo Marijo«, i tako redom do velikoga 
zrna, na kojem su svi zajedno izgovorili »Oiče naš«. Tako su se molili 
do kraja, onda se opet liepo prekrižili, i molitva sv. Krunice bila je svršena. 


Bilo je to ljeti godine 1915. Djeca su bila na jednom brdašcu, kad ugle- 
daše dolje iznad maslina čudan oblak: Bio je bjelji od sniega, a kao da je 
sličan čovjeku. Taj se oblak pojavio opet iza nekoliko dana. Djeca nisu 
znala, što je to. i 

Dođe proljeće 1916. Naši pastiri bili su opet kod ovaca. Poče najednom 
padati kiša, a oni se zaklone u jednu obližnju spilju. U spilji su objedovali, 
izmolili sv. krunicu, a i poigrali se. 

Najednom dune silan vjetar. Djeca se uplaše, provire iz spilje, a uto 
opaze dolje iznad maslinika sjajan oblak, kao ono prošle godine. Oblak 
dolazi sve bliže. Najednom opaze, kako se oblak pretvorio u krasnoga mla- 
dića od četrnaest, petnaest godina. Kad je mladić došao do njih, reče im: 

»Ne plašite se. Ja sam anđeo mira. Molite sa mnom.« 

Na to anđeo klekne na zemlju, prigne čelo sasvim do zemlje i ponovi 
tri puta: 

»Moj Bože! Ja vjerujem, klanjam se, ufam se i ljubim Te! Molim opro- 
štenje za one, koji ne vjeruju, ne klanjaju se, ne ufaju se i ne ljube Te.« 

Sad se anđeo dignuo i rekao djeci: 

:»Molite tako. Presveta Srdca Isusa i Marije ganut će se na glas vaših 
molitava.« 

Anđela je nestalo, ali rieči njegove usjekle su se u pamet dječice, pa 
su se rado molila, kako im je anđeo rekao. > 

Anđeo se javio djeci više puta i uviek ih bodrio, neka mole, neka 
prikazuju Svevišnjemu molitve i žrtve. »U čemu god možete, prikazujte kao 
naknadu za tolike griehe, kojima grješnici vrieđaju Boga, prikazujte ih kao 
prošnju za njihovo obraćenje... Osobito primajte i podnosite veselo trplje- 
nja, koja će vam Gospodin poslati.« 

Ovu je djecu nebeska Gospa odabrala, da se njima ukaže i da preko 
njih poruči svietu, što mu je za spasenje: da se ostavi kletve i psovke, što 
toliko vrieđa Boga, da ljudi što više mole sv. krunicu, da prikazuju Bogu 
žrtve za obraćenje grješnika. 

Kako je io bilo, kako se presveta Gospa djeci ukazala, što im je govo- 
rila — o svemu iomu, dadne li Bog, pisat će naš Glasnik u sliedećem broju. 


Kraljica Hrvata. KB 67 


KRALJICA HRVATA 


Ovim. imenom mi Hrvati katolici rado nazivamo i pozdravljamo pre- 
svetu Majku Božju. I malo imade pitanja iz hrvatskog katoličkog života, 
koja bi nas toliko zanimala, koliko nas zanima pitanje + o tome našem Go- 
spinu nazivu i zazivu. : 

Mnogo smo se irudili i nastojali, da to pitanje objasnimo pisanim po- 
viesitnim spomenicima, no uspjeli smo dosada uhvatiti tek nekoliko poda- 
taka iz hrvatske starine, pa ih ovdje donosimo. d 


1. Misao o presvetoj Gospi kao vladarici i dhšnoža. 


rici Hrvata i Hrvatske nalazimo iznesenu polovicom 18. vieka kod: 
staroga hrvatskoga pavlina Hilariona Gasparotti. On je napisao četiri velike 
knjige životopisa, svetaca Božjih pod naslovom: »Cvet sveteh«. Prva je 
knjiga štampana u Štajerskom Gradcu godine 1752. i posvećena Majci Božjoj 
Bistričkoj. U naslovu svoje posvete naziva on Majku Božju: »Najsveteša, 
najmogućneša i neoblađana neba i zemlje cesarica, 
presvetla angelska kraljica, vsega horvatskoga gospa 
orsaga, grešnikov zavetnica, nevoljneh pomoćnica, 
prečista Devica Maria, na Bistrici milošće izkazajuća.« 

U samoj pak posveti svojoj na početku opet ponavlja uz male izmjene 
gornje nazive veleći za presvetu Gospu, da je »vsega horvatskoga 
v%rsaga hercežica« ž 

Nazive, što ih Gasparotti daje presvetoj Gospi obzirom na Hrvatsku, 
rekli bismo današnjim našim govorom: »Sve hrvatske zemlje go- 
spodarica i vladarica« ' 

2. Samu rieč: kraljica, kako vidite, Gasparotti za Majku Božju ne 
upotrebljava, kad spominje Hrvatsku. Naziv: Kraljica Hrvatske za 
presvetu Gospu našli smo dosada samo jedanput u starim knjigama, i to 


zajedno s kraljevinom Ugarskom. 


Godine 1702. zapisao je rektor t. z. hrvatskoga zavoda u Bolonji, zagre- 
bački kanonik Juraj Patačić, u rukopisnoj spomenici toga zavoda među 
ostalim sve, što je popravio u kući i u vrtu. Veli, da bi rad bio dao po- 
praviti i sliku Blažene Djevice, što se nalazi pod boltom, no da nije mogao. 
I onda dodaje, da bi pod njom dao napisati: »Jaka kraljice Ugar- 
ske i Hrvaiske, moćnom desnicom obadva kraljevstva 
štiti, jerbo su ivoja«. 

Od ovoga istoga kanonika Patačića možemo ovdje dodati još nešto. 
On je godine 1699. izdao u Bolonji latinskim jezikom djelce: #Slava bolonj- 
skoga zavoda« i tude na jednome mjestu naziva svetu Majku Božju »bla - 
gom vladaricom hrvatskih krajeva«. 

Ovo je evo sve, što smo dosad u stanju da vam iz hrvatske starine ka- 
žemo u vezi s dragim našim nazivom, kojim nazivamo Blažena Djevicu 
Mariju kraljicom Hrvata. 


o 

KRALJICI MIRA 


Majko! Nosimo Ti prvo cvieće 
s krvavih polja i vrtova, 
nosimo Ti srca naša 


puna suza i bolova... 


Čuj, kako cvile po bojnim poljima 
ranjena naša braća, 

i malena djeca što traže kruha, 

a otac se više ne vraća. ; 


Razasuti pred Tvojim oltarom Čuj, kako plače majka za sinom, 
šapćemo, uzdišemo, i molimo pogrbljena sva je i sieda; 

za one u boju, za mir i za domovinu, da Tebe nema, nebeska Majko, 
koju tako volimo, satrla bi je bieda. 


Ti čuješ, Majko, i sve to vidiš... 
pa s nama plačeš i moliš! 

Ako smo i grješni, Tvoja smo djeca, 
zar ne, Majko, da nas voliš?! 


JS. 4. Požega 

SLIKA S BRADOM 


čuđan naslov! A ipak, stvar je veoma ozbiljna, jer ta je slika s bra- 
dom spasila jednu obitelj. 


Tipografska jedna radnica, vrlo je dobra majka i kućanica. Suprug joj 
je stolar, a imađu četvero djece. Na sve prispieva. I na posao, i da djecu 
priskrbi, i da supruga stavi u red, i još k tome dospije svako jutro u crkvu, 
U radionici je bila rado viđena, od svih poštivana 


Najednoć se sve to kao vjetrom srušilo. Došla bolest, pa smrt jednog, 
pa drugog, pa posljednjeg djeteta. Sve njezine devetnice, sv. Mise, pokora, 
post, uzdasi, sve, sve je ostalo kao glas u pustinji. Svaki dan sve gore. 
Napokon se i suprug odao piću, zapustio radionu, te zapio u jednom danu, 
što bi ona tjednima zaradila. I postađe ravnodušna prema Bogu, Crkvi i 
vjeri. Njeni, do sada topli uzdasi Isusu i Mariji pretvorili su se u bogu- 
mrzke kletve. Ostao sam iznenađen, kad sam je takvu morao gledati i 


slušati. Nastojao sam, da je kako tako utješim. 


Predložio sam joj, neka pokuša iznova sa životom. Neka se polako 
povrati k crkvi i Bogu. I sine mi u glavu jedna misao. Rekoh joj: .»Go- 
spođo, Vi ste duševno na smrt bolestni. Znate li, koji je najbolji zaštitnik 


umirućih? Sv. Josip. Idite k njemu. Svaki dan malo. Nekoliko minuia 


samo.« Ali, ona se nije mogla ni na što odlučiti . . . a vrieme je prolazilo. 


Jednoga dana išla je na Sajmište po neke sitnice. Tom zgodom upala 
joj je u oči slika, koja je sva prašna i odrpana bila izložena na prodaju 
među ostalim starim knjigama, časopisima, novinama i slikama. Za jednu 


.i p6 kune kupila je tu sliku. Kod kuće je sliku oprala i ustanovila, da 


slika nije na papiru već na platnu. Očistila ju je oprezno benzinom i tada 


se odkrila svetačka mužka glava s divnom bradom. Sliku je uokvirila 


i izviesila na najljepšem mjestu u sobi, toliko ju je oduševila i veselila. 


A što je najljepše, ustanovilo se, da je to glava i brada sv. Josipa! 


Ojađena žena smatrala je to čudesnim iznašašćem, te nije više držala ' 
svoj pohod na Sajmište slučajem, već Providnošću Božjom. Od tada se' 


ona, na smrt bolestna, počela obraćati i konačno se posvema predala u 
ruke sv. Josipa. Zaštitnik umirućih produžio joj život i izliečio duševnu 
bol. A gle, pa i njen suprug je stolar, i sv. Josip je stolar! Radnja je 
ponovno počela raditi... Suprug se prihvatio posla, ostavio birtiju i 
piće, te se priljubio svojej ženi, patnici, da svojim radom i pažnjom po- 
novno razpiri kućno ognjište. 


Tako je »slika i brađa« sv. Josipa spasila jednu obitelj od smrti. 


Leo Cvitovac. 

ZAŠTITA SV. JOSIPA 


(Ove se godine slavi 12. svibnja) 


Kad je Sin Božji postao čovjekom, 
Tako je kao Bog bio svemoćan, 
Hiio se kao i drugi ljudski sinovi 
Roditi malen i nemoćan. 


Gospod je Bog u tajni svoje 
' ljubavi 
Jednome od ljudi dao neizmjernu 
čast: 
Nad Sinom je svojim jednom 


' svetom čovjeku 
'Podielio otčinsku vlast. 


Zli ljudi, da .ne oskvrnu ljubav 
Božju, 
U zlobi ne ponize Djevicu čistu: 
Najčišći od muževa pred ljudskim 
: zakonom 
Posta otcem Isusu Kristu. 


Kao otac on se za to Diete brinuo, 

Svojim Ga radom i mukom hranio, 
A kad je bio u pogiblima, on Ga je - 
Kao oiac sa strepnjom branio. 


Danas našim putovima i poljima 

Ne prolazi Krist u svome ljudskom liku, 
Svoje Mistično tielo On je sakrio 

U svoje svete Crkve sliku. 


Zaštitnik Mističnog tiela, Crkve, 

Mističnog Krista, isti je kao i prije; 

Kao nekoć Diete Isusa tako i svetu Crkvu 
“Njegova oičinska ljubav grije. 


Rudolf Kadlec 


Ivanova majka. 71 


IVANOVA MAJKA 


(Prigodom 15. godišnjice Dra Ivana Merza) 

Upoznala sam ga godine 1921. u Parizu. Došao 
| je s Dr. Šćetincem u samostan, gdje sam stanovala. 
Čekala sam ih misleći, da ću ugledati dva obična 
studenta. Međutim su njihove pojave djelovale tako 
snažno, te sam već za prvog susreta upoznala, da su 
to duše duhovno profinjene i kulturno jake. 

Nakon nekoliko dana moga boravka u glavnom 
gradu Francuzke, toliko su me zadužili svojom do- 
brstom i uslugama, da sam ih kod oproštaja upitala, 
mogu li se kako odužiti. Dr. Šćetinec stavio mi je na 
srdće svoju seku, a Dr. Merz preporučio svoju majku. 
S tom dvojakom obavezom vratila sam se kući, 

Tako sam dospjela u dom Dr. Ivana Merza. 

Tu sam našla dvie liepe duše: majku i otca 

“asu Ivana Merza. 

Gledajući prosiedu kosu, koja je obavijala otmenu fizionomiju Ivanove 
majke, pomišljala sam s Poljakom: »Bože mili, što joj mladosi ote?« I 
odgovorila sam s njime: »Vječna miso na me«. 

Nije bilo lako izdržati taj posjet. Trebalo je izmaći izvanredno pro- 
nicavom oku, koje je prodiralo do u dno istine: 

Na razstanku naime, rekao mi je veliki sin, da njegova mama ne smije 
niti iz mojih rieči, niti iz moga držanja saznati, da je on gladan i slab. 
A majčino je prvo pitanje glasilo: »Kako izgleda moj sin?«, pitanje, kojega 


.sam se jedinog bojala. Uza sva uvjeravanja, da je njemu dobro i liepo, 


njezino je uho zamietilo nesigurnost moga glasa, a njezinu oku nije iz- 
makla nelagodnost moga držanja. | 

To je krhko stvorenje živjelo od velike ljubavi prema svome djetetu. 
Pripoviedala mi je, kako je nesretna radi nepopravljive slabosti njegove, 
da sve, što mu šalje, razdieli drugima. »Tako je radio i kad je bio na 
ratištu, tako radi i sada u Parizu. Pripovieđaju mi to njegovi drugovi. Uviek 
en nađe u svojoj blizini nekoga, tko je bjedniji i gladniji od njega. Koliko 
puta sam mu znala reći, da to od njega niti Bog ne traži, jer na taj način 
slabe njegove sile, a on je ipak dužan da ih čuva. No sve badava. On se 
na sve moje razlaganje smieši tako blaženo i uvjerljivo, kao da nema baš 
nikakove krivnje na duši. I zatim me uviek ponovno uvjerava, da će me 
u buduće slušati. A ipak se i opet kod sljedećega pakovanja pitam: »Hoće 
li moj Hans išta od svega toga uživati?« Tako mi je bolnim glasom izpri- 
poviedala svoju žalost i brigu. Iskreno i povjerljivo kao da je moja velika 
zasluga, što sam prije nekoliko dana gledala i slušala njezinog Hansa. 

Buđući da me je bio zamolio, da više puta mjesto njega pohođim nje- 
govu majku, upitala sam je, hoće li joj to biti pravo. Ona je vrlo radostno 


72 ' Glasnik sv. Josipa 


—————————————————————— 


prihvatila moju.ponudu, te sam tako bila svjedok, kako radostima, tako i 
najtežim patnjama te herojske majke. i 


Vratio se iz Pariza. — Stanovao u domu svojih roditelja. 
Majka je bila sviestno ponosna i sretna. No njezino je srdce jasno 
osjećalo, da taj sin, uza svu nježnu brigu za nju — bolestnu svoju majku 


— pripada drugima. Patila je, što nije kao drugi. Eto, svršio je izpiie 
— pred njim je život, kariera — a on o svemu tome i ne govori pravo. Na 
njezina se pitanja, nagovaranja i opet blago smieši, sjedi kraj njezine 
bolestničke postelje ili naslonjača, u kojemu je- bezpomočno godinama 
sjedila, umiruje ju, neka se strpi — ta on je tek sada stupio u život. 

Ipak, osjećala je ona jasno, tamo u susjednoj sobi iza zatvorenih vrata, 
razvija se jedna nova, njoj neshvatljiva nauka o životu i radu, Vidi ona, 
da se oko njega kupe, da ga slušaju, pitaju mnogi, i jasno joj je, da je 
neka neobična snaga u njegovoj ličnosti. On se priklanja svima i vodi sve. 
Godi joj to — ta majka je — ali sve je to njoj ipak nekako daleko i 
neshvatljivo: Ta ti se ljudi ne vladaju, ne zabavljaju, ne govore kao drugi. 
To je novi naraštaj — koji se nje baš ništa ne bi ticao, da tu nije eto u 
središtu njezin sin, jedinac. O, koliko je prepatila radi te svoje gorke 
sudbine! Ta on je njezino sve — a to njezino sve ogradili su od nje. 

I sin je trpio. Trpio je, što ga ovo toliko ljubljeno biće ne može shvatiti. 
No bio je toliko obziran i nježan prema majci, da joj o svojim osnovama, 
svojim idejama nije gotovo nikad govorio. Jedino, ako je blago odbijao 
prigovore i izljeve velike majčine boli. Želio ju je umiriti, no osjećao je, 
da mu io ne polazi za: rukom. 

Tako je to bilo sve do Ivanove smrti. 

A onda je u danima najvećih boli, u danima kalvarijske patnje, kad 
joj nije bilo dano niti to, da odprati svoje žarko ljubljeno diete na Golgotu 
smrti, najednom progledala svu širinu i ljepotu njegova obzorja, te se u 
dubinama svoje boli smirila. Kao da je veliki duh Ivanov tek sada nad- 
vladao silnu, gotovo neobuzdanu ljubav te majke. 

Bol je nije skršila, već ju je prekalila i oduhovila. U tim je časovima 
najteže patnje, kad smo se svi, koji smo je poznavali, bojali katastrofe, u 
tim se časovima ona junački uzpinjala stazom spoznaje i sjedinjenja s vo- 
ljom Božjom. : ' 

Duboko je žalila, i samo to je žalila, što tako dugo nije shvaćala svoje 
diete i što mu je svojom sebičnom ljubavlju zadavala toliko boli. 

O, kako bi ona njega sada razumjela! A ostala joj je samo težka 
spoznaja, da je upravo to prekasno. No njezina je duša i to junački pod- 
niela. Ta ona mu je sada, eto, tako blizu kao nikada. Ona ga sada dobro, 
kao nikada, shvaća i vrši sve onako, kako bi on to samo mogao zaželjeti. 
Sada je spremna na sve, jer nema više Žrtve, nakon što je žrtvovala njega. 

"To su bili naši razgovori i možda najsretniji njezini časovi. Bog, koji je 
bio sva ljubav Ivanova, obuzeo je sada posve i tu liepu veliku dušu. 

Prikovana na postelju boli nije više patila, nije bila nesretna. Njezin je 
duh težio za visinama, kojima se vinula duša njezinoga Ivana. 

Rado je zalazila u razdoblje njegova najranijeg djetinjstva. I onda je 
pripoviedala živo, kao da to baš sada gleda: ' 

»Išli smo na šetnju. Idemo ulicom, no Hans se nakon moga malog ukora 
povrieđen iztrgne iz ruke i potrči napried. Ipak se obazire ne ću li ga 
zvati natrag. Ja to kao da i ne vidim. Na uglu ulice najednom se zaustavi, 
razširi obje ručice i čeka. Dolazim i upitam ga, što je, a on će: »Evo idu 
krave, i ja čekam, da Te obranim, ako bi htjele navaliti na Te.« 

Pa kako da ne bude sretna majka tako vitežkoga trogodišnjeg sina! 

Umrla je 5. lipnja 1935. 

Samrtnu joj je svieću držala ista milosrdnica, koja ju je držala i 


njezinom Ivanu. > S. R. 
ALELUJA 
Na nas jutros novo prosulo se z 
j svietlo, 


Veselja nas vječnog zahvatila struja, 
“Trčimo po stazi kličući ko djeca: 
Aleluja, aleluja, aleluja! 


Čini nam se, da smo ko anđeli laki, 
Da u nama pjeva tisuću slavuja, 
Da blistavu vječnost zahvaćamo 
rukom, 
Jer vidjesmo jutros Krista, aleluja. 


A srdce nam gori ko uzkrsna 

: : svieća, 
Uirnut ga ne će kiša ni oluja. 
Oprali smo misli u uzkrsnoj vodi; 
I sada smo bieli, bieli, Aleluja! 


Vi, što spoznat niste Uzkrsnulog hijeli, 
I koji ste puni demonskoga zuja, 
Odvalite kamen, što vam dušu tišti, 
Neka brizne svietlo novo, Aleluja! 


O kako je krasno, kad ti srdcem čistim 
Razlije se radost — ko kad rieka buja — 
Glasba zemlje nikad izrazit je ne će: 
Aleluja, aleluja, aleluja! 


Rajmund Kupareo 0. P. 

SPASOVO 


I kad si na meke jastuke oblaka 

Umoran od puta uzlazeći sjeo, BR * 
Naše tužne oči plavije su bile 

Od plavih daljina, koje si tu sreo.. 
Jer čežnje su uviek daljinama slične, 
I oči u daleko sve vide nam plavo, 
Bez neba ni more ne bi bilo modro, 
Niti srdce mirno, niti oko zdravo, 


I tužni smo, Kriste, što je plavi svemir 
Tako nezahvatljiv, da nam 'Te je skrio. 
Jer sviet nije htio, da 'Te ima blizu, 
Ti si pošo, da bi raj nam pripravio. 


Ali često puta zna i nama magla 
Zasjeniti oči, da Te ne vidimo, 

Pa mislimo, da nas Ti ne gledaš više L 
I da si daleko, da Te se bojimo. 


Oblaci plavi (te meke čipke neba) 
Opet će Ti jednom skratiti daljinu, 
Kada budeš došo, da nam mjeriš srdca 
I da nas sa sobom vodiš u visinu. 
Rajmund šantad O. P. 

hrvedski 


5. Pravo djece na dobar primjer. 


Isti Isus Krist, koji je dao prvi svoj zakon za zaštitu djece, u kojem 
štiti prava Božja na djecu i prava djece na Boga, a u drugom zakonu ' 
za zaštitu djece štiti prava djece na našu ljubav, izdao je i treći svoj 


zakon za zaštitu djece, u kojem štiti djecu od zlih ljudi. 


Taj treći zakon glasi: »A tko sablazni jednoga od ovih malenih, koji 
vjeruju u mene, bolje bi mu bilo, da mu se objesi mlinski kamen, što ga. 
okreće magare, o vratu njegovu i da potone u dubini morskoj. Jao svietu 
od sablazni, ali jao enome čovjeku, po kojemu dolazi sablazan« (Mt. 18, 
6—"). 

Pokažite mi još koji zakon, koji bi štitio djecu kao ovaj. U tim 
riečima uzakonjeno je pravo djeteta na ćudorednu zaštitu njegove nevi- 
nosti i krstne milosti. Tko tu nevinost okalja zlim primjerom i poništi u 
dječjoj duši milost svetoga: krštenja, jer osa navodi na grieh, pravi je 
zločinac. 

Kad je ove rieči izgovorio Spasitelj, pred njegovim su očima lebdile 


sve nepravde i svi zločini učinjeni djeci počevši od pokolja nevine djece 


"u Betlehemu do čedomorstva i ćuđorednog kvarenja i duševnih umorstava 


djece u masama u dvadesetom stoljeću. Pred Njegovim očima prolazila 
je kao u slikopisu sva bezđušna hajka na dječju dušu, i zato je postavio 
ovaj strogi zaštitni i kazneni zakon kao anđela s ognjenim mačem pređ 
ulaz u raj dječje nevinosti. Da, a koji — veli Spasitelj — sablazni ma i 
jednoga jedinoga od ovih malenih, koji u mene vjeruju, koji sablazni zlim 
primjerom, razkalašenim govorom, kletvom, psovkom, zlim knjigama i no- 
vinama, nećuđorednim slikama i izlozima, predstavama i slikokazima... 
bolje bi mu bilo, da mu se objesi mlinski kamen o vratu njegovu i da 
potone u dubini morskoj. Zamislite, tko sablazni i jedno jedino diete ođ 
onih tisuća, što samo u Zagrebu idu u pučke škole, tko sablazni i jedno 
jedino diete od onih stotinu tisuća, koje širom naše hrvatske države pune 
roditeljske domove i naše seoske škole, zaslužio je, da mu se objesi mlinski 

kamen o vratu njegovu i da ga se utopi u dubini morskoj. To znači, 
zaslužio je smrtnu kaznu. A težko svietu od sablazni, kojih imađe svuda: 
Kod kuće, na ulici, u družtvu zlih ljudi, u zlim novinama i knjigama, svuda, 
na svim stranama. 

Iz toga strogoga zakona Isusova Ssliedi, da je svaki čovjek dužan djeci 
dati liep i dobar primjer. U prvom redu to je sveta dužnost roditelja: 
majke i otca, starije braće i sestara, susjeda, rođaka, učitelja i svih onih, 
koje djeca vide i čuju. Uzalud je svaki trud oko odgoja djece, uzalud je 
svaka pouka, opomena, pa i kazna, ako diete ne vidi dobroga primjera. 
Jer zao primjer sve će porušiti, što brižni odgoj gradi. 

Pazite zato na djecu svoju kao na zjenicu oka svoga. Pazite, što pred 


djecom govorite, kako se pred djecom vladate. Djeca su godinama uz- 


majku svoju. Nju gledaju i njezine rieči slušaju više nego ikoga drugoga. 
Njezina slika, njezin primjer, svaka njezina rieč i kretnja, njezino razpo- 


loženje i svako njezino djelo ostavlja najdublji irag u dječjoj duši. Jednako. 


potičite i muža svoga, da kao otac daje u svemu najbolji primjer djeci 
svojoj. Pred djecom ne vodite nikakove međusobne prepirke, a kamo li 
srdite svađe. Pazite budno i na to, kakvi su oni, s kojima se vaša djeca 
druže, u kakovo družtvo zalaze, što čitaju, kakove slike i predstave gle- 
daju it. d. 

Dobar primjer je treće načelo u odgoju djece. Kadgod susreitnemo u 
životu dobro, nepokvareno diete ili valjanog mladića ili uzornu djevojku, 
iz njihova vladanja možemo zaključiti, da su odgojeni i odrasli u kući, u 
družtvu, u školi, gdje su vidjeli samo dobre primjere i da su svuda bili 
zaštićeni od sablazni, t. j. od bilo kojega zločestog primjera. A obratno, 


zla djeca, pokvarena omladina su biedne žrtve svakovrstnog zla, koje ih 


je pokvarilo, jer su bila prepuštena razornom utjecaju sablažnjivih zlih 
primjera. . : a 

Djeca imaju pravo, da budu zaštićena od. zlih ljudi. Štitite ih i čuvajte, 
drage majke, da ih nitko ne sablazni. 


MARIJINI VITEZOVI 
Pripoviest iz 13. stoljeća. — Felix Nabor. 
Nastavak. 


»Tvoja me hladnokrvna srdčanosi vrlo raduje«, reče: poglavar: »Tako 


sam i ja bio nekad odvažan i srdčan. Mnoga zaraslica na mome tielu sjeća 


me prošlih junačkih vremena. No ie su borbe za mnom. Ja sada nastojim 
samo oko mira. Kad bude u toj zemlji svladan i posljednji poganski sve- 
ćenik, kad bude Kristov Križ usađen na Baliičkome moru, zaklopit ću ve- 
selo oči i sa starcem Simeonom reći: »Sad odpuštaš slugu svojega, Gospo- 


Marijini vitezovi. 17 

dine, u miru, jer vidješe oči moje spasenje tvoje, što si ga pripravio pred 
licem sviju naroda«. i 

»Ne, visoki i plemeniti gospođine,« poviče Vitez Grgur naglo. »Vi ne 
smijete umrieti, Vi morate živjeti, te se radovati, što je sjetva prekrasno 
uspjela. Korov ćemo iz pšenice izćupati, njivu očistiti, da se naš Gospodin 


.Isus i moja visoka nebeska Gospodarica imaju čemu rađovati. Kao pravi 


vitez Križar i član uzvišenoga Reda; borit ću se za kršćanstvo i revno 
čuvati, što se marljivošću Reda podiglo, što je kršćanstvo dobra i uzvišena. 
stvorilo. Na to se zaklinjem svetim Križem i svojim mačem«. 

“ Poglavar. ljubezno pogleda liepoga mladića, koji se u svetom odušev- 
ljenju odlučio čitav svoj život boriti za kršćanstvo. U njemu je opet ugle- 
dao sliku svoje mladosti i on ga od prvoga časa svim srcem zavoli kao: 
sina. a : 

Već drugi dan imao je Križar priliku da upozna kakove se razpre vode 
među ljudima na poluotoku Hela. Oko podne izkrca se u danzižkoj luci 
Berata, kći posmatrača i pomorskoga stražara morske pučine iz Rixafa, i za- 
moli Plemenitog Eberharda, da je primi i sasluša. Molba joj je bila. 
izpunjena. 


Poglavar je primi u velikoj dvorani odmah do ulaza. Dvorana je imala 
liepi gotski svod te je izgledala kao crkva. Na ulazu u dvoranu stajala su 
dva momka, dok se Vitez Grgur smjestio pokraj poglavarova sjedala. Na- 
slonjen o držak svoga mača gledao je pun očekivanja u velika vrata. 

Kad se ona, Berata, napokon pojavila, jedva se suspregnuo, da ne za- 
viče od začuđenja. Toliko snage i ljepote nije on ovdje očekivao. Ponosno, 
uzdignute glave uđe u dvoranu Berata, kći pomorskoga stražara iz Rixafa.. 
Bila je visoka skoro kao i mladi Marijin vitez, liepa lica i jake građe. 
Odielo od svjetlosive vune padalo joj je do nogu, na kojima su bile sandale: 
ed žute kože. Bokovi su bili opasani pojasom, koji je bio sav urešen kova- 
nim srebrom; a niz leđa spuštao se smeđi plašt, pričvršćen zlatnom kopčom.. 
Ali tu su djevojku neobičnom činile njene oči i kosa. Kao crveno izpredeno 
zlato padala joj je kesa niz ramena i leđa te ih preplavila poput blistave: 
rieke, dok su se oko čela i lica savijale sitne kovrčice poput vatrenih zmi- 
jica. Pa kadgod bi naglom i ponosnom. kreinjom zabacila glavu, činilo se, 
da joj kosa pucketa, a oko liepe glave bljeska vatreni odsjev. No još ne- 


. običnije bile su joj oči. Rekao bi, da su zelenkaste sa zlatnim obrubom, no: 


što si ih dalje motrio, bivale su sve tamnije i zagonetnije. Motreći ovu ne- 
običnu djevojku, mislio je mladi vitez i nehotice na tajanstvene morske vile,. 
& kojima su u narodu kolale čudnovate priče. : 
Beratha, djevojka u cvietu mladosti, stupi neustrašivo pred Plemeni- 
tog Eberharda, nakloni se i počeka, da je on, kao gospodar, nagovori. 
»Bog s tobom« reče poglavar. »Šte te je dovelo u Danzig i u moju ve- 
liku dvoranu?« 

»Nužda. Došla sam tužiti braću sa grada Osterne,« ona će jakim srditim 
glasom. ' ' : : 

»Sa poluoioka Hele ne čujem ništa drugo nego samo tužbe i tužbe,« 
odvrati poglavar strogo. Kad će već jednom na Iziočnom moru biti mir? 

»Nikada, plemeniti viteže! Tako dugo dok Gunar i Eizel gospodare na 
Osterna gradu, ne će biti mira. Ne prođe dan, a da nam ne načine kakvu 
nepravđu.« 

»Na što se danas imaš potužiti, Beratho?« ' 

»Plemeniti gospodaru, poslušaj me. Obala Iziočnog mora. podieljena je 
između moga oica i Osterninih sinova. Znak za brodove, što je na pješča- 
nom prudu, jest granica. Kod njega presiaje pravo za obje stranke. Ali 
Gunar i Eizel ne mare za taj znak. Etzel baca svoje mreže na našoj 
strani, lovi u našim vodama i smijući se odnosi kući bogat plien. Jučer 
sam ga opet uhvatila, kako ribari na našoj strani, pa mu srdito dobacim: 
»Bacit ću ti veslo u glavu, ako se još jednom pokažeš na našoj strani.« 
Zahtievala sam, da preda plien, ali on mi se nasmija u lice i odplovi 
dovikujući mi porugljivo: »Dođi sama po svoj dio, crvenokosa morska 
mačko«. Ta me je pogrda tako razbiesnila da sam napela luk i odapela 
strjelicu na nj«. 

Nastavit će se 


PO DOMOVINI 


*1. KAD MAJKA MOLI. Od. mnogih pisama 
što ih prima »Glasnik sv. Josipa«, najdraža su nam 
ona, u kojima progovara pobožno majčino srdce o 
svome djetetu. Poznata je rieč, da treba više govo- 
riti pred Bogom o djeci, nego pred djecom o Bogu: 
Osobito to vriedi za ono malo djetešce, koje još ne 
razumije rieč, nego mu je dušica čisto i prazno polje, 


1 Božje milosti. Sjeme milosti zasijano je sv. Krstom, 
* “a dobra majka dnevno zalieva to divno sjeme toplom 
molitvom, punom vjere, da je svaka krštena duša 
stan Duha Svetoga. Ono divno čuvstvo materinske 
ljubavi valja produhoviti molitvom, revnom  mo- 
“ ličvom, Ne samo za zdravlje djeteta, nego i za du- 
hovne darove, potrebne dobrom kršćaninu, kakovim 


mora postati svako diete. Vi ste, majke, to sebi pre- 


duzele, a sada, dok je diete posve maleno, ireba za taj veliki posao obaviti . 


predradnju. To je molitva, i samo molitva. — Dakako da smijemo. svi, 
a pogotovu majke, moliti i za vremenite darove... Pa da onda napišemo: 


ković Mijo. 


gdje valja marljivo sijati darove Milosti, ulivene ' 

»Upravi Glasnika Sv. Josipa — Zagreb. 


Bilo mi je diete bolestno, i ako ozdravi, obećala sam se javno zahvaliti 
u Glasniku sv. Josipa. I dragi sv. Josip je uslišao moju molbu i zahva- 
ljujem mu se. I prilažem poštanskom uputnicom 100 Kuna i sliku mojeg 
djeteta Joze. | 
U Bizovcu 2. III. 1943. 
; Hvaljen Isus i Marija! 
Luca Novoselić.« 
Eto! I diete Jozo je ozdravilo te se veselo smieši svietu i Bogu, i majci 
svojoj. Poživio ga Bog! ; 


2. SELO BUDROVAC U PODRAVINI (140 kuća) gradi novu crkvu BI. 
Dj. Marije na nebo Uznesene. Crkva je već pod krovom, ali nema prozora, 
stropa, žbuke ni zgodnog oltara. Štovatelje Majke Božje molimo, da po- 
mognu dograditi ovu crkvu. Darovi se šalju na naslov: Odbor za gradnju 
crkve. Budrovac p. Đurđevac (Broj čekovnog računa 33.947) ili na naslov: 
Kociper Antun, svećenik. Budrovac p. Đurđevac. 

Za novu crkvu Majke Božje u Budrovcu darovali su domobrani: po 
100 Kri: Lerenc Ivan, Janjčijer Gjuro, Muktić “Gregor; 50 Kn: Jakse- 


3. SMRT JEDNE VELIKE REDOVNICE. Iz Dubrovnika stiže nam glas 
o velikoj žalosti, kojom je napunila sve, koji su je poznavali, smrt Častne 
majke Augustine Peleć, provincijalke Službenica milosrđa. Jedna je nje- 
zina bivša učenica i gojenica održala nad otvorenim grobom vrlo izcrpljiv 
i čuvstven govor, u kojem je ocrtala karakter, zasluge i sav krepostni život 


. pokojne redovnice. Pokojnica bila je redovnica po srdcu Božjem, vrle 


sposobna i sviestna odgojiteljica, te umna i razborita glavarica svoje re- 
dovničke provincije. Odgojila je čitavu jednu generaciju dubrovačkih go- 
spoja, žena i majki, koje su sve duboko ožalošćene njenom smrti. Radila 
je do posljednjih dana svoga života, kad se »zavila u duboku šuinju«, da 
se pripravi samo na polazak u vječnost, Iza ovakvoga života može ta 
vječnost biti samo sretna i sigurna, što mi svi ljubljenoj pokojnici od 
Boga molimo. Mnogim sažalnicama pridružuje se i Glasnik sv. Josipa. 


Pokoj vječni daruj joj Gospodine! 


4 SJEMENIŠTE SS. MILOSRDNICA SV. VINKA PAULSKOGA U ZA- 
GREBU. Godine 1945. navršit će se ravno 100 godina odkako su na poziv 
kardinala Haulika došle prve sestre milosrdnice u naš bieli Zagreb i otvo- 
rile ondje odmah iste godine nižu pučku djevojačku školu. Fri godine 
kasnije otvorile su u samostanu ss. milosrdnica i žensku učiteljsku školu. 
Kad su se zatim stale otvarati i izvan Zagreba pučke škole, na kojima su 
radile sestre milosrdnice, osjetila: se nestašica potrebnih učiteljica za sva 
mjesta, na koja su pozivali sestre. 


80 Glasnik sv. Josipa 

Da se doskoči toj potrebi, osnovao je samostan ss. milosrdnica za odgoj 
i naobrazbu budućih narodnih učiteljica“ milosrdnica »Malo sjemenište«, 
u koje su se primale zdrave, nadarene i pobožne djevojčice čestitih kato- 


ličkih roditelja, koje su željele postati sestre milosrdnice. »Malo sjemenište« > 


osnovano je godine 1872. te je u ovih 70 godina svoga obstanka uzgojilo i 
naobrazilo stotine sestara milosrdnica, koje su tada djelovale kao učiteljice 
pučkih, obćih nižih srednjih, učiteljskih škola i gimnazija. 

Premđa su današnje prilike neobično težke za prehranu i školovanje 
ma samo i jednoga djeteta u građu, a kamo li za desetke te djece, uza sve 
to sjemenište ss. milosrdnica i danas obstoji, dapače od godine 1939. kao 
dvostruki zavod naime: kao »Veliko sjemenište za učenice ženske učiteljske 
škole i viših razreda gimnazije« i kao »Malo sjemenište« za učenice nižih 
razreda gimnazije i Obće niže srednje škole, dakako sa sniženim brojem 
djece što je posve razumljivo. Djeca se uzdržavaju, odgajaju i školuju uz 
pomnožane žrive samostana i roditelja, koji žele da im se djeca posvete: 
Bogu, : - 

I ove će godine samostan ss. milosrdnica primati u Veliko sjemenište 
djevojčice, koje budu željele da stupe onamo, ako udovolje propisanim uvje- 
tima. Primaju se djevojčice, koje svršavaju ove školske godine IV. V. ili VI. 
razred gimnazije ili III. razred ženske učiteljske škole, kao i svršene uče- 

nice IV, razreda Obće niže srednje škole. Treba đa su djeca čestitih .ka- 
toličkih roditelja, da su zdrave, bogoljubne, uzorna vladanja i napredne u 
školi t. j. da su svršile razred s izvrstnim ili veoma dobrim uspjehom, 
te da imadu ozbiljnu volju posvetiti se Bogu u samostanu ss. milosrdnica. 

U »Malo sjemenište« primat će se djevojčice, koje svršavaju ove go- 
dine izvrstnim ili veoma dobrim uspjehom IV. razred pučke škole ili 
LIL i III. razred gimnazije kao i LIL i III. razred Obće niže srednje 
škole, te imadu kao i one za Veliko sjemenište potrebna svojstva za bu- 
duće sestre milosrdnice. Točnije upute i uvjete za primanje i uzdržavanje 
djece u oba sjemeništa daje Uprava Velikoga odnosno Maloga sjemeništa 
ss. milosrdnica u Zagrebu, Gundulićeva ulica broj 12. z , 


Provincijalna uprava ss. milosrdnica sv. Vinka u Zagrebu 
== 
SADRŽAJ: Marijina poruka iz Fatime. — Kraljica Hrvata. — Kraljici mira. 
_ Slika s bradom. — Zaštita sv. Josipa. — Ivanova majka. — Aleluja. — 


Spasovo. — Razgovori s brvatskim majkama. — Marijini vitezovi. — Po" 


Domovini. 


_———= === = =—=— === 
Vlastnik: Samostan milosrdnica u Zagrebu, Frankopanska ul. 17. — Častna 


majka Rozalija Ugarković, vrhovna glavarica. — Urednik Dr. Josip Lon- 
čarić. — Tisak Narodne tiskare, Kaptol br. 27. — Za tiskaru odgovara: 
Rudolf Vedo, Kaptol br. 27. 


Djedina Rieka: za primljene milosti 


ZAHVALNICE SV. JOSIPU 


lihaljevcit za primljene milosti Franjo Zaler 
Komatnica: za ozdravljenje djeteta Ana Sataić 
rajevo: što sam sretno putovala Pavica Supstar 
Požega: za veliku pomoć M.P. 
Si. Brod: za premještenje Dragutin Čipić 
Zagreb: što su djeca u školi dobro prošla Štefanija Matić 
Maslenjača: što je kćerki ozdravila noga R. š. 
V ica: za divan niz milosti V.B.,P.M. 
Ž £ što sam došao do boljeg položaja u državnoj siužbi Ivan P. 


2 za veliku milost * Gospođe iz Skloništa sv. Franje 
za ozdravljenje Katica Turik 
ka: za primljene milosti H. Primorac 
Toplice: za primljenu milost Marija Kodre 

ia: za primljene milosti | Josipa Geršić 
*-za primljene milosti Marija Krali 


a: za primljene milosti Marija ud. Sekele 


St. Gradiška: za pirimljene milosti Franjević M. 
Samobor: za primljene milosti Sonja Medarić 
Zagreb: za primljene milosti : Ivka) Hrg 
Zagreb: za mnoge primljene milosti : Kišak Marija 
Čaplin: za primljene milosti Jelena Kukić 
Šiškovci: za ozdravljenje i za mnoge druge milosti Kata Srdar 
Zagreb: za mnoge primljene milosti Emilija Blažević 
. Omiš: za primljene milosti Danica Stanić 
Lokve: što je bila sa kćerkom očuvana od očite smrti Marija Klarić 
Si. Brod: za sve primljene milosti Stiepan Baričević 
Vel, Bukovac: za primijene milosti Kata Novosel 
Vrbanja: za ozdravljenje djece i druge milosti Terezija Ćosić 
Zagreb: za pomoć u velikim i malim potrebama Tomić Petar 
Zagreb: za sretan uspjeh operacije moga muža Kristina Mikać 


Podr, Podgajci: za ozdravljenje i 
Podr. Podgajci: za primljene milosti ša Veroni 
Zagreb: za uspjelu operaciju i ozdravljenje, kao i za drugu neku milost ' 
Josip Manzoni, vieć. ban. stola u m. 
Eva i Martin Šakič 
Vjekoslava Kirin 


Slakovci: za primljene milosti 
Zagreb: na uslišanoj molbi nakon svršetka devetnice 


Zagreb: za pomoć u jednoj velikoj stvari S i 

TI . . . 4 Tr 

Jakšić: za mnoge primljene milosti Eišek doz 

Vrbanja: za uslišanu molbu Terezija Ćosić 

Virje: x ozdravljenje od težke bolesti, zatim za sretan povratak iz rata muža 
i brata Terezija Bezjaic 


Franjka Buiurac 
Lenka Balok 
Elizabeta Krist 


Podr. Podgajci: za ozdravljenje 
Nuštar: za ozdravljenje ranjenog sina 


JUDA NE SPAVA... 


Crkva, žalostna s Isusom, na Veliki četvrtak prekorava 
mlake i liene vjernike riečima: »Juda ne spaval« Dok je Isus 
na Maslinskom brdu u borbi, smrtnoj st'sci i krvi, apostoli, i oni 
najodličniji, spavaju. Ali Juda ne spava; on je i te kako brižan 
i revan, da zada Isusu i božjem djelu smrtni udarac. 

Pakao i njegovi sluge oko nas neumorno i bez prestanka, 
ne bježeći ni pred jednom. žrtvom ni zaprekom; rade na vječnoj 
propasti duša i rušenju kraljevstva Božjega, a mi katolici — 
kao da spavamo! Sve oko nas tako reći gori, a mi se ne mičemo. 
Duše se kvare i upropašćuju, a mi smo mirni, kao da nas se to 
ništa ne t če, Takvi su često puta i inače dobro i pobožni kato- 
lici. Idu rado. u crkvu, pa i u obične dane; dospiju na svaku 
pobožnost, često se pričušćuju, a uza sve to nemaju oka ni srca 
za strahovitu biedu, u kojoj se nalaze stotine i tisuće duša oko 
njih, za haračenja i pustošenja, kojima opasni i žilavi neprija- 
telj nagrđuje kraljevstvo Božje. Te bi pobožne duše sigurno 
zaplakale nad oskvrnjenom crkvom ili svetohraništem, a ne 
smeta ih ništa, što se danomice tolika živa svetohraništa duša 
oskvrnjuju i obeščašćuju. Rastapaju se od žara pobožnosti kod 
mol'tve-razgovora s Bogom, još više kod primanja Isusa u Sv. 
pričesti, a ne čuju Njegovih vapaja za izgubljenim ovcama. Nje- 
.gova bolna krika za ugrabljenim i zarobljenim dušama: Žedan 
sam! Ne vide Njegovih gorkih suza nad ruševinama tolikih sve- 
iišta -— dragocjenih duša, za koje je On svoju Krv prolio. Dao 
im je divno svjetlo vječnih istina, da njime osvietle oko sebe 
one, koji biedni sjede u tami i sjeni smrtnoj, a oni su to svjetlo 
rmaetnuli pod stol; dao !:m je po milosti život božji, da ga razdaju 
oko sebe onima, koji ga nemaju, a čeznu za njim, a oni ga tje- 
skobno sakrivaju samo za sebe u srcu i unutar zidova; užgao 
im je u srcu plamen svoje ljubavi, da njome obuhvate i ražare 
studen i led oko sebe, a oni ga uživaju samo za sebe; dolazi im 
sretnicima u sv. pričesti, da Ga ponesu u sviet i dadu onima, 
koji su Ga izgubili, a toliko Ga trebaju, a oni Ga zatvaraju u 
tamnicu svoga sebičnoga srca. Da, sve su to pojave duhovne 
sebičnosti, zakržljale pobožnosti, strašnih manjkavosti, a sve to 
rađa težkim i pretežkim posljedicama za božju stvar i vječnost. 
Mase otpadaju od Boga, bezboštvo i poganstvo i pokvarenost 
preotimlju sve više mah. A sve to zato, jer katolici spavaju, ne- 
maju smisla ni volje za apostolat! A Juda ne spava! 


Svaki katolik je danas dužan da bude apostol! Paklena 
vatra gori na sve strane oko tebe i uništava duše, a ti ćeš pre- 
krstiti ruke i mirno gledati ili i ne gledati! Svaki je dužan ga- 
siti! Bog Otac daje svoga Sina za duše, Sin božji daje svega 
Sebe za duše, Duh Sveti stanuje u dušama, a Ti spavaš i ne. 
mariš, dok duše propadaju! Ti ne znaš za onu Isusovu, koja se 
i tebe i te kako tiče: »Dječice, novu vam zapovied (čuj: zapo- 
vied!) dajem, da ljubite jedan drugoga kao što sam ja ljubio 
vas« — a On je ljubio nas tako, da je Sebe dao za spas naših | 
duša. >Ljubiš li me?« pita Isus Petra. >Da, ljubim Te« odgovara 
Petar. A Isus: »Pasi jaganjee i ovce moje« t. j. pridobivaj mi 
duše! Po tom ću znati, da me ljubiš. Razumiješ li? Ako te i takve 
ljubavi nemaš, što ti sve drugo koristi? »Oganj sam donio s neba 
i što hoću nego da se zapali, da gori? — Oganj, plamen aposto- 
lata, ljubavi i žrtava za duše treba da gori, plamti, zahvati sve 
oko nas, sva sviet! Zato znaj, tko dušu spasi, više je učinio, nego 
da bi cieli sviet spasio od propasti. Spasavanje duša je više od 
mučeničtva. Sv. Andriji nije bilo dosta da visi na križu, već kroz 
dva dana, i na križu viseći, neumorno propovieda. A 

Težku je rieč, ali istinitu, netko rekao: »Nitko se sam neće 
spasiti!« Ne buđeš li apostol, spasavajući druge, boj se za svoj 


vlastiti spas! Zato izađi iz sebe! Zbaci duhovnu sebičnost!  — 


Otvori oči i uha i srce i vidi gorke suze Isusove, čuj vapaje Krvi 
Njegove, požali bolno Srce Njegovo! Neka te svega potrese ža- 
lostna sudbina izgubljenih duša! Budi apostol! Život ti neka 
bude odsada neprestano junačko djelo apostolata za duše! 

' Znaj i to, da se službeni crkveni apostolat svjetovnjaka na- 
lazi samo u Katoličkoj Akciji; da apostolat Katoličke Akcije 
vodi Crkva, pa je prema tome taj apostolat najuspješniji, jer 
vodi najboljim putevima i najboljim sredstvima k cilju. Prati 
ga blagoslov Božji i blagoslov Crkve. Taj apostolat već prepo- 
rađa narode. Zato ne oklievaj dulje potražiti družtvo Katoličke 
Akcije u svojoj župi ili Nadbiskupijsku Kancelariju Katoličke 
Akcije (Kaptol 31). Tu ćeš dobiti upute, odgoj, naloge. Naći ćeš 
uzvišene ideale za sretan i plodan budući život! 

Katolici, Crkva vas treba! Isus Vas treba! Duše vas trebaju! 
Spasite ih, iztrgnite ih iz paklene vatre! Probudite se! Juda ne 
spava! Pomozite da Krist pobjedi, da Krist zavlada, da se Krist 
proslavi u svim dušama! 


smo 


Dragi štovatelji svetog Josipa! 


Odkako postoji dom sv. Josipa i sv. Mihovila u Hrvatskom Leskovcu, 
već preko 20 godina odhranilo se mnogo djece u tom domu i uviek se 
našlo dobrih i plemenitih duša, koje su pomogle, da djeca nikada stradala 
nisu. I sada je dom prenapunjen! Uboga su to sirotčad iz svih krajeva naše 
mile domovine. Pomozite Vi dragi štovatelji svetog Josipa! Pomozite u 
sadanjim prilikama prehraniti ovu sirotnu djecu! Ako možete poslati veći 
doprinos za gradnju novog dječjeg Doma učinit ćete veliko i plemenito 
djelo i spasit: još koje sirotče! — Vašom dobrotom nabavili smo i opet 
nešto materijala za gradnju, ali sada ne možemo dalje bez Vaše pomoć#/ 
Na zagovor svoga Hranitelja i Njegove Prečiste Majke Blažene Djevice 
Marije Kraljice svibnja i Kraljice Hrvata, drag: će Isus Vaše djelo milo- 
srđa tako naplatiti kao da ste ga Njemu samome učinili! I siromašna dje- 
čica svaki dan zahvalno mole za svoje drage dobročin'telje, da se Gospo- 
din udostoji sve koji im dobro čine nagraditi životom vječnim. 

Na svakom daru toplo zahvaljuje 


zahvalna uprava sirotišta 


DOMA SV. JOSIPA I SV. MIHOVILA 
ZA UBOGU SIROTČAD 
HRVATSKI LESKOVAC 


(U tu svrhu priložena je če- 
kovna uplatnica br. 34.758) 


Popunjava uplatnik 


POŠTANSKA ŠTEDIONICA U ZAGREBU 


ČL 


POTVRDA 


Iznos od 


slovima Kuna 


uplaćen je danas 


na ček. račun br. 3 4-7 5 8 


Ime vlastnika ček. računa: 


DOM SV. JOSIPA 1 SV. MIHOVILA 
za uhogu siročad, Hrvatski Leskovac 


Uplatni br. po dnevniku _———— 
b 


Plaćena pristojba Kn 


“ Podpis službenika 


Tisk. br. 106 š. ,Uplatnica“ 


SAMO ZA DAROVE | 


POŠTANSKA ŠTEDIONICA U ZAGREBU 


OBAVIEST 


vlastniku čekovnog računa 


Kn “-b 


F Popunjava u 
Ime 
uplatnika 


korist ček. računa br. 
2 "34-758 


DOM SV. JOSIPA 1 SV. MIHOVILA 
za uhogu siročad, Hrvatski Leskovac 


Dane BEK a“ 


_——————| 


Popunjava uplatni 


POSTANSKA ŠTEDIONICA U ZAGREBU 


TEMELJNICA 
za knjiženje 
Iznes od Kase 
s uplatio je : 
| / 
na ček. rač. br. 34-158 


Dne 


Wplatni br. po dnevniku 

4. U. 
5. S. 
6. Č. 


ZPF. 
8. S. 


oN. 


10. P. 
11. U. 
12. S. 
13. Č. 
14. P. 
15. S. 


3. P. 


stoli 


Nedj. I. po Uzkrsu: Biela. Ev.: 


Isus se javlja jedanaestorici 
apostola (Iv. 20. 19—31). — 


Anastazij, b. i crkv. učitelj. | 


Našašće sv Križa u 
Jerusalemu. Juvena, bi- 
skup. 


Monika, udov. — Florijan, | 
eo 


mučenik. 


Pijo V., dominikanac, zatim 


papa od 1566. do 1572. 
Ivan apost. i evanđ. pred La- 
teranskim vratima oko god. 


95. 


Stanislav, biskup i muč. g. 
1079. — Dujam, bisk. i muč. 
Ukazanje sv. Mihovila, ar- 
kanđela na brdu Gargano. 
Nedj. li. pe Uzkrsu: Ev.: Isus 
dobri pastir (Iv. 10., 11—16). 
— Grgur Nazijanski, bisk. i 
crkv. učitelj. 

Antonin, dominikanac, 
kup u Firenci. 

Franjo de Hieronymo, sveć. 
D. I. — Mamerto, biskup. 
Zaštita sv. Josipa. — 
Pankracije, dječak i muč. B 
Robert Belarimin, b. i crkv. 
učitelj. — Servacije, biskup. 
Bonifacije, muč. u Tarzu 
oko god. 307. 


bis- 


Ivan de la Salle sveć. 1719. | 


— Izidor, ratar 1130. 


Mjeseca svibnja 1943. god. slavi se u Crkvi katoličkoj: 


1. S. Filip i Jakob (mlađi), apo- , 16. N. 


| 28. P. 
| 29. S. 


Nedj. mH. po Uzkrsu: Ev.: Isu- 
sov odlazak i ponovni dola- 
zak (Iv. 16., 16—22). — Ubal- 
do, biskup. — Ivan Nepo- 
muk, muč. i 
Paskal Baylonski, franjevac, 
veliki štovatelj Euharistije. 
Venancije, dječak i mučenik. 
— Feliks, bisk. i muč. 

Petar Celestin, papa 1294— 
1296. — Pudenciana, djev. €) 
Bernardin Sienski, franjevac, 
umro 1444. 

Andrija Bobola, sveć. D. I. | 
i muč. u Poljskoj 1657. 
Kasto i Emilije, muč. — Ju-- 
lija djev. i muč. — Jelena, | 
djev. 


Nedj. IV. po Uzkrsu: Ev.: | 
Isus obećaje Duha Svetoga. | 
(Iv. 16., 5—14). — Deziderij 
(Željko), biskup i muč. 
Magdalena Sofija Barat, re- 
dovnica umrla g. 1865. 
Grgur VII. papa, 1073—1085. 
— Urban 1. papa i muč. 
Filip Neri, svećenik i osni- 
vač oratorijanaca 1595. € 
Beda Častni, benediktinac i | 
crkv. učitelj. 
Augustin, bisk. u Englez- | 
koj. — Feliks i dr. mučenici. 
Marija Magdalena de Pazi 
di. i redovnica. 


Nedj. V. po Uzkrsu: Ev. | 
Moć molitve u ime Isusovo 
(Iv. 16., 23—30). Feliks 1. pa- 
pa — Ferdinand, kralj. — 
Ivana od Arka. 

31. P. Prostni dan. — Angela Me« 
rici, djevica. 


24. P. 
2.5 U. 
26. S. 
27. Č. 


30. N. 


